Jizzaxda maktab o‘quvchisining o‘limiga nima sabab bo‘lgani ma’lum qilindi

23-fevral kuni Jizzax viloyati Zafarobod tumanida 10-maktabning 6-sinf o‘quvchisi B.B. vafot etgan. UZ24 Xalq ta’limi vazirligi jamoatchilik va OAV bilan aloqalar boshqarmasi rahbari Anvar Umarovga tayanib ma’lum qilishicha, unda yuragi bilan bog‘liq muammo bo‘lgan, futbol o‘ynayotgan vaqtida yuragi to‘xtab qolishi oqibatida vafot etgan.

Avvalroq qator internet nashrlarida 10-maktab o‘quvchilari orasida tanaffus vaqtida janjal bo‘lgani, katta sinf o‘quvchisi 6-sinf o‘quvchisini urgani, natijada u jonlantirish bo‘limiga yotqizilgani va hayotdan ko‘z yumgani haqida xabarlar tarqalgandi. Shuningdek, ta’lim muassasasi rahbarlari hodisa bo‘yicha ichki ishlar organlarini xabardor qilmagani, ular tibbiyot xodimlaridan bu haqda eshitganligi aytilgandi.